title: Odluka Vijeća 2019/1749 od 14. listopada 2019. o zahtjevu Irske za sudjelovanje u pojedinim odredbama schengenske pravne stečevine koje se odnose na Agenciju Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA)

text:
                  22.10.2019

                  HR

                  Službeni list Europske unije

                  L 268/73

         ODLUKA VIJEĆA 2019/1749
         od 14. listopada 2019.
         o zahtjevu Irske za sudjelovanje u pojedinim odredbama schengenske pravne stečevine koje se odnose na Agenciju Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA)
         VIJEĆE EUROPSKE UNIJE,
         uzimajući u obzir članak 4. Protokola br. 19 o schengenskoj pravnoj stečevini uključenoj u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije,
         uzimajući u obzir zahtjev Vlade Irske, u njezinu pismu predsjedniku Vijeća Europske unije od 12. travnja 2019., za sudjelovanje u pojedinim odredbama schengenske pravne stečevine, kako je navedeno u tom pismu,
         budući da:

                     (1)

                     Vijeće je Odlukom 2002/192/EZ (1) ovlastilo Irsku za sudjelovanje u pojedinim odredbama schengenske pravne stečevine, u skladu s uvjetima utvrđenima u toj odluci.

                     (2)

                     Uredbom (EU) br. 1077/2011 Europskog parlamenta i Vijeća (2) osnovana je Europska agencija za operativno upravljanje opsežnim informacijskim sustavima u području slobode, sigurnosti i pravde, koju se uobičajeno naziva eu-LISA, kako bi se osiguralo operativno upravljanje drugom generacijom Schengenskog informacijskog sustava (SIS II), viznim informacijskim sustavom (VIS) i Eurodacom te određenim aspektima njihovih komunikacijskih infrastruktura i potencijalno drugim opsežnim informacijskim sustavima u području slobode, sigurnosti i pravde, na temelju zasebnih pravnih akata Unije koji se temelje na člancima od 67. do 89. Ugovora o funkcioniranju Europske unije (UFEU).

                     (3)

                     Odlukom 2012/764/EU (3) Vijeće je ovlastilo Irsku za sudjelovanje u Uredbi (EU) br. 1077/2011 u onoj mjeri u kojoj se ona odnosi na operativno upravljanje VIS-om i dijelovima SIS-a II, u kojima Irska ne sudjeluje.

                     (4)

                     Uredba (EU) 2018/1726 Europskog parlamenta i Vijeća (4), kojom se stavlja izvan snage Uredba (EU) br. 1077/2011, donesena je 14. studenoga 2018. Uredbom (EU) 2018/1726 osniva se Europska agencija za operativno upravljanje opsežnim informacijskim sustavima u području slobode, sigurnosti i pravde (eu-Lisa) („Agencija”), koja zamjenjuje i nasljeđuje agenciju osnovanu Uredbom (EU) br. 1077/2011. U skladu s Uredbom (EU) 2018/1726 upućivanja na Uredbu (EU) br. 1077/2011 stavljenu izvan snage smatraju se upućivanjima na Uredbu (EU) 2018/1726 i čitaju se u skladu s korelacijskom tablicom iz Priloga toj uredbi.

                     (5)

                     U skladu s Uredbom (EU) 2018/1726 Agencija je zadužena za operativno upravljanje Schengenskim informacijskim sustavom (SIS), VIS-om i Eurodacom. Agencija je također odgovorna za pripremanje i razvijanje sustava ulaska/izlaska (EES), DubliNeta i europskog sustava za informacije o putovanjima i odobravanje putovanja (ETIAS) ili operativno upravljanje tim sustavima. Agenciji se također može dodijeliti odgovornost za pripremanje i razvijanje drugih opsežnih informacijskih sustava u području slobode, sigurnosti i pravde ili operativno upravljanje tim sustavima ako je tako predviđeno odgovarajućim pravnim aktima Unije koji se temelje na člancima od 67. do 89. UFEU-a.

                     (6)

                     SIS je dio schengenske pravne stečevine. Uredbama (EU) 2018/1861 (5) te (EU) 2018/1862 (6) Europskog parlamenta i Vijeća uređuju se uspostava, rad i upotreba SIS-a u području granične kontrole odnosno u području policijske suradnje i pravosudne suradnje u kaznenim stvarima. Nadalje, Uredbom (EU) 2018/1860 (7) uređuje se upotreba SIS-a za vraćanje državljana trećih zemalja s nezakonitim boravkom. Kad se počnu primjenjivati, uredbama (EU) 2018/1861 i (EU) 2018/1862 zamijenit će se Uredba (EZ) br. 1987/2006 Europskog parlamenta i Vijeća (8) te Odluka Vijeća 2007/533/PUP (9), koje se trenutačno primjenjuju na ta pitanja. Međutim, Irska je sudjelovala samo u donošenju Odluke Vijeća 2007/533/PUP i Uredbe (EU) 2018/1862 kojima se razvijaju odredbe schengenske pravne stečevine iz članka 1. točke (a) podtočke ii. Odluke 2002/192/EZ.

                     (7)

                     VIS je također dio schengenske pravne stečevine. Irska nije sudjelovala u donošenju Odluke Vijeća 2004/512/EZ (10), Uredbe (EZ) br. 767/2008 Europskog parlamenta i Vijeća (11) i Odluke Vijeća 2008/633/PUP (12) kojima se uređuju uspostava, rad i upotreba VIS-a te one za nju nisu obvezujuće.

                     (8)

                     Eurodac nije dio schengenske pravne stečevine. Irska je sudjelovala je u donošenju Uredbe (EU) br. 603/2013 Europskog parlamenta i Vijeća (13) kojom se uređuju uspostava, rad i upotreba Eurodaca i ona je za nju obvezujuća.

                     (9)

                     EES je dio schengenske pravne stečevine. Irska nije sudjelovala u donošenju Uredbe (EU) 2017/2226 Europskog parlamenta i Vijeća (14) kojom se uređuju uspostava, rad i upotreba EES-a i ona za nju nije obvezujuća.

                     (10)

                     ETIAS je također dio schengenske pravne stečevine. Irska nije sudjelovala u donošenju Uredbe (EU) 2018/1240 Europskog parlamenta i Vijeća (15) kojom se uređuju uspostava, rad i upotreba ETIAS-a te ona za nju nije obvezujuća.

                     (11)

                     DubliNet nije dio schengenske pravne stečevine. Uredba Komisije (EZ) br. 1560/2003 (16), kojom se uspostavlja DubliNet, zasebni sigurni kanal za elektronički prijenos, obvezujuća je za Irsku.

                     (12)

                     S obzirom na sudjelovanje u Eurodacu i DubliNetu te djelomično sudjelovanje u SIS-u, Irska ima pravo sudjelovati u aktivnostima Agencije u onoj mjeri u kojoj je Agencija odgovorna za operativno upravljanje SIS-om, kako je uređen Uredbom (EU) 2018/1862, Eurodacom i DubliNetom.

                     (13)

                     Agencija je jedinstvena pravna osoba s jedinstvenom organizacijskom i financijskom strukturom. U skladu s tim te u skladu s člankom 288. UFEU-a Agencija je uspostavljena jedinstvenim zakonodavnim instrumentom koji je u cijelosti primjenjiv u državama članicama za koje je obvezujući. Time je isključena mogućnost djelomične primjene za Irsku. Stoga bi trebalo poduzeti potrebne korake kako bi se osiguralo da Uredba (EU) 2018/1726 bude u cijelosti primjenjiva na Irsku.

                     (14)

                     U skladu s člankom 4. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, Irska je pismima od 12. travnja 2019. obavijestila Komisiju i Vijeće o svojoj namjeri da prihvati odredbe Uredbe (EU) 2018/1726 koje se odnose na Eurodac i DubliNet.

                     (15)

                     U skladu s postupkom iz članka 331. stavka 1. UFEU-a, Komisija je Odlukom od 23. srpnja 2019. potvrdila da se Uredba (EU) 2018/1726 na Irsku primjenjuje u onoj mjeri u kojoj se njezine odredbe odnose na Eurodac i DubliNet. Tom se odlukom predviđa da Uredba (EU) 2018/1726 za Irsku stupi na snagu na datum stupanja na snagu Odluke Vijeća o zahtjevu Irske za sudjelovanje u odredbama Uredbe (EU) 2018/1726 koje se odnose na SIS, kako je uređen Uredbom (EU) 2018/1861 koja će zamijeniti Uredbu (EZ) 1987/2006 i Uredbom (EU) 2018/1860, te na VIS, EES i ETIAS.

                     (16)

                     Donošenjem Odluke Komisije od 23. srpnja 2019. ispunjen je prvi preduvjet za sudjelovanje Irske u odredbama Uredbe (EU) 2018/1726.

                     (17)

                     Kako bi se osigurala usklađenost s Ugovorima i primjenjivim protokolima te istodobno očuvali jedinstvo i dosljednost Uredbe (EU) 2018/1726, Irska je pismom od 12. travnja 2019. Vijeću podnijela zahtjev za sudjelovanje u Uredbi (EU) 2018/1726 na temelju članka 4. Protokola br. 19 o schengenskoj pravnoj stečevini uključenoj u okvir Europske unije, koji je priložen Ugovoru o Europskoj uniji i Ugovoru o funkcioniranju Europske unije („Schengenski protokol”), u onoj mjeri u kojoj se odredbe Uredbe (EU) 2018/1726 odnose na odgovornost Agencije za operativno upravljanje SIS-om, kako je uređen Uredbom (EU) 2018/1861 koja će zamijeniti Uredbu (EZ) br. 1987/2006 i Uredbom (EU) 2018/1860, te VIS-om, EES-om i ETIAS-om.

                     (18)

                     Vijeće priznaje pravo Irske da u skladu s člankom 4. Schengenskog protokola podnese zahtjev za sudjelovanje u odredbama Uredbe (EU) 2018/1726, u onoj mjeri u kojoj Irska neće sudjelovati u toj uredbi zbog drugih razloga.

                     (19)

                     Sudjelovanjem Irske u Uredbi (EU) 2018/1726 ne dovodi se u pitanje činjenica da Irska trenutačno ne sudjeluje i ne može sudjelovati u odredbama schengenske pravne stečevine koje se odnose na slobodno kretanje državljana trećih zemalja, viznu politiku i prelazak osoba preko vanjskih granica država članica. Uredba (EU) 2018/1726 stoga sadržava posebne odredbe koje se odnose na taj poseban položaj Irske, osobito u vezi s ograničenim pravom glasa u upravnom odboru Agencije.

                     (20)

                     Mješoviti odbor, osnovan u skladu s člankom 3. Sporazuma između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (17), obaviješten je o pripremi ove Odluke u skladu s člankom 5. tog sporazuma.

                     (21)

                     Mješoviti odbor, osnovan u skladu s člankom 3. Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (18), obaviješten je o pripremi ove Odluke u skladu s člankom 5. tog sporazuma,

               DONIJELO JE OVU ODLUKU:

            Članak 1.
            Na temelju odluka 2002/192/EZ i 2012/764/EU Irska sudjeluje u Uredbi (EU) 2018/1726 u onoj mjeri u kojoj se ona odnosi na operativno upravljanje VIS-om i dijelovima SIS-a, u kojima Irska ne sudjeluje, te EES-om i ETIAS-om.

            Članak 2.
            Ova Odluka stupa na snagu na dan donošenja.

            Sastavljeno u Luxembourgu 14. listopada 2019.

                  Za Vijeće

                  Predsjednik

               J. LEPPÄ

            (1)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (2)  Uredba (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 286, 1.11.2011., str. 1.).

            (3)  Odluka Vijeća 2012/764/EU od 6. prosinca 2012. o zahtjevu Irske za sudjelovanje u pojedinim odredbama schengenske pravne stečevine koje se odnose na uspostavu Europske agencije za operativno upravljanje velikim IT sustavima u području slobode, sigurnosti i pravde (SL L 337, 11.12.2012., str. 48.).

            (4)  Uredba (EU) 2018/1726 Europskog parlamenta i Vijeća od 14. studenoga 2018. o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 (SL L 295, 21.11.2018., str. 99.).

            (5)  Uredba (EU) 2018/1861 Europskog parlamenta i Vijeća od 28. studenoga 2018. o uspostavi, radu i upotrebi Schengenskog informacijskog sustava (SIS) u području granične kontrole i o izmjeni Konvencije o provedbi Schengenskog sporazuma te o izmjeni i stavljanju izvan snage Uredbe (EZ) br. 1987/2006 (SL L 312, 7.12.2018., str. 14.).

            (6)  Uredba (EU) 2018/1862 Europskog parlamenta i Vijeća od 28. studenoga 2018. o uspostavi, radu i upotrebi Schengenskog informacijskog sustava (SIS) u području policijske suradnje i pravosudne suradnje u kaznenim stvarima, izmjeni i stavljanju izvan snage Odluke Vijeća 2007/533/PUP i stavljanju izvan snage Uredbe (EZ) br. 1986/2006 Europskog parlamenta i Vijeća te Odluke Komisije 2010/261/EU (SL L 312, 7.12.2018., str. 56.).

            (7)  Uredba (EU) 2018/1860 Europskog parlamenta i Vijeća od 28. studenoga 2018. o upotrebi Schengenskog informacijskog sustava za vraćanje državljana trećih zemalja s nezakonitim boravkom (SL L 312, 7.12.2018., str. 1.).

            (8)  Uredba (EZ) br. 1987/2006 Europskog parlamenta i Vijeća od 20. prosinca 2006. o uspostavi, djelovanju i korištenju druge generacije Schengenskog informacijskog sustava (SIS II) (SL L 381, 28.12.2006., str. 4.).

            (9)  Odluka Vijeća 2007/533/PUP od 12. lipnja 2007. o osnivanju, radu i korištenju druge generacije Schengenskog informacijskog sustava (SIS II) (SL L 205, 7.8.2007., str. 63.).

            (10)  Odluka Vijeća 2004/512/EZ od 8. lipnja 2004. o uspostavi viznog informacijskog sustava (VIS) (SL L 213, 15.6.2004., str. 5.).

            (11)  Uredba (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka među državama članicama o vizama za kratkotrajni boravak (Uredba o VIS-u) (SL L 218, 13.8.2008., str. 60.).

            (12)  Odluka Vijeća 2008/633/PUP od 23. lipnja 2008. o pristupu određenih tijela država članica i Europola viznom informacijskom sustavu (VIS) za traženje podataka u svrhu sprečavanja, otkrivanja i istraga terorističkih kaznenih djela i ostalih teških kaznenih djela (SL L 218, 13.8.2008., str. 129.).

            (13)  Uredba (EU) br. 603/2013 Europskog parlamenta i Vijeća od 26. lipnja 2013. o uspostavi sustava „Eurodac” za usporedbu otisaka prstiju za učinkovitu primjenu Uredbe (EU) br. 604/2013 o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva i o zahtjevima za usporedbu s podacima iz Eurodaca od strane tijela kaznenog progona država članica i Europola u svrhu kaznenog progona te o izmjeni Uredbe (EU) br. 1077/2011 o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 180, 29.6.2013., str. 1.).

            (14)  Uredba (EU) 2017/2226 Europskog parlamenta i Vijeća od 30. studenoga 2017. o uspostavi sustava ulaska/izlaska (EES) za registraciju podataka o ulasku i izlasku te podataka o odbijanju ulaska za državljane trećih zemalja koji prelaze vanjske granice država članica i određivanju uvjeta za pristup EES-u za potrebe izvršavanja zakonodavstva te o izmjeni Konvencije o provedbi Schengenskog sporazuma i uredbi (EZ) br. 767/2008 i (EU) br. 1077/2011 (SL L 327, 9.12.2017., str. 20).

            (15)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1.).

            (16)  Uredba Komisije (EZ) br. 1560/2003 od 2. rujna 2003. o utvrđivanju detaljnih pravila za primjenu Uredbe Vijeća (EZ) br. 343/2003 o uvođenju kriterija i mehanizama za utvrđivanje države članice odgovorne za razmatranje zahtjeva za azil koji državljanin treće zemlje podnosi u jednoj od država članica (SL L 222, 5.9.2003., str. 3.).

            (17)  SL L 176, 10.7.1999., str. 36.

            (18)  SL L 53, 27.2.2008., str. 52.


                  4.11.2019

                  HR

                  Službeni list Europske unije

                  L 282/25

         ODLUKA VIJEĆA (EU) 2019/1843
         od …
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Protokola 31. uz Sporazum o EGP-u u pogledu suradnje u posebnim područjima izvan četiriju sloboda
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 191. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u.

                     (3)

                     Protokol 31. uz Sporazum o EGP-u sadržava posebne odredbe o suradnji u posebnim područjima izvan četiriju sloboda.

                     (4)

                     Primjereno je proširiti suradnju ugovornih stranaka Sporazuma o EGP-u u okviru djelovanjâ Unije kako bi se uključile uredbe (EU) 2018/841 (3) i (EU) 2018/842 (4) Europskog parlamenta i Vijeća te povezane odredbe iz uredaba (EU) 2018/1999 (5) i (EU) 525/2013 (6) Europskog parlamenta i Vijeća i iz Provedbene uredbe Komisije (EU) 749/2014 (7).

                     (5)

                     Protokol 31. uz Sporazum o EGP-u trebalo bi stoga izmijeniti kako bi se omogućila ta proširena suradnja.

                     (6)

                     Stajalište Unije u okviru Zajedničkog odbora EGP-a stoga bi se trebalo temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. uz Sporazum o EGP-u u pogledu suradnje u posebnim područjima izvan četiriju sloboda temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu

                  Za Vijeće

                  Predsjednik

               A.-K. PEKONEN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Uredba (EU) 2018/841 Europskog parlamenta i Vijeća od 30. svibnja 2018. o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030. te o izmjeni Uredbe (EU) br. 525/2013 i Odluke br. 529/2013/EU (SL L 156, 19.6.2018., str. 1.).

            (4)  Uredba (EU) 2018/842 Europskog parlamenta i Vijeća od 30. svibnja 2018. o obvezujućem godišnjem smanjenju emisija stakleničkih plinova u državama članicama od 2021. do 2030. kojim se doprinosi mjerama u području klime za ispunjenje obveza u okviru Pariškog sporazuma i izmjeni Uredbe (EU) br. 525/2013 (SL L 156, 19.6.2018., str. 26.).

            (5)  Uredba (EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (SL L 328, 21.12.2018., str. 1.).

            (6)  Uredba br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (SL L 165, 18.6.2013., str. 13.).

            (7)  Provedbena uredba Komisije (EU) br. 749/2014 оd 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća (SL L 203, 11.7.2014., str. 23.).

            Nacrt
            ODLUKA ZAJEDNIČKOG ODBORA EGP-A br. [...]
            od [...]
            o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
            budući da:

                        (1)

                        Europska unija, Island i Norveška predani su smanjenju svojih ukupnih emisija stakleničkih plinova kako bi se porast prosječne temperature na globalnoj razini zadržao na razini znatno nižoj od 2 °C u odnosu na predindustrijsko razdoblje te nastojanjima da se porast temperature ograniči na 1,5 °C iznad razine predindustrijskog razdoblja.

                        (2)

                        Primjereno je proširiti suradnju ugovornih stranaka Sporazuma o EGP-u na Uredbu (EU) 2018/841 Europskog parlamenta i Vijeća od 30. svibnja 2018. o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030. te o izmjeni Uredbe (EU) br. 525/2013 i Odluke br. 529/2013/EU (1).

                        (3)

                        Primjereno je proširiti suradnju ugovornih stranaka Sporazuma o EGP-u na Uredbu (EU) 2018/842 Europskog parlamenta i Vijeća od 30. svibnja 2018. o obvezujućem godišnjem smanjenju emisija stakleničkih plinova u državama članicama od 2021. do 2030. kojim se doprinosi mjerama u području klime za ispunjenje obveza u okviru Pariškog sporazuma i izmjeni Uredbe (EU) br. 525/2013 (2).

                        (4)

                        Primjereno je proširiti suradnju ugovornih stranaka Sporazuma o EGP-u na određene odredbe Uredbe (EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktivâ 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktivâ Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (3) koje su nužne za provedbu uredaba (EU) 2018/841 i (EU) 2018/842.

                        (5)

                        Primjereno je proširiti suradnju ugovornih stranaka Sporazuma o EGP-u na određene odredbe Uredbe (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te stavljanju izvan snage Odluke br. 280/2004/EZ (4) koje su nužne za provedbu uredbe (EU) 2018/842.

                        (6)

                        Primjereno je proširiti suradnju ugovornih stranaka Sporazuma o EGP-u na određene odredbe Provedbene uredbe Komisije (EU) br. 749/2014 od 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća (5) koje su nužne za provedbu Uredbe (EU) 2018/842.

                        (7)

                        Ovom Odlukom Island i Norveška poduzimaju djelovanje kako bi ispunili svoje ciljeve smanjenja emisija stakleničkih plinova za najmanje 40 % do 2030. u odnosu na razine iz 1990.

                        (8)

                        Ovom se Odlukom ne dovodi u pitanje način na koji EU, Island i Norveška provode Pariški sporazum.

                        (9)

                        Proračunska pitanja nisu dio Sporazuma o EGP-u. Primjenom članka 5. stavka 6. Uredbe (EU) 2018/842 stoga se ne dovodi u pitanje područje primjene Sporazuma o EGP-u.

                        (10)

                        Nadzorno tijelo EFTA-e trebalo bi blisko surađivati s Europskom komisijom kad god je pozvano obavljati zadaće povezane s Islandom i Norveškom na temelju ove Odluke.

                        (11)

                        Nadležnosti Nadzornog tijela EFTA-e i Suda EFTA-e na temelju ove Odluke ograničene su na obveze koje se preuzimaju na temelju nje.

                        (12)

                        Protokol 31 uz Sporazum o EGP-u trebalo bi stoga izmijeniti kako bi se omogućila provedba te proširene suradnje,

                  DONIO JE OVU ODLUKU:

               Članak 1.
               Iza članka 3. stavka 7. (Okoliš) Protokola 31. uz Sporazum o EGP-u umeće se sljedeći stavak:

                           „8. (a)

                           Island i Norveška postići će svoje ciljeve smanjenja emisija stakleničkih plinova za razdoblje od 1. siječnja 2021. do 31. prosinca 2030. u skladu sa sljedećim aktima:

                                       —

                                          32018 R 0841: Uredba (EU) 2018/841 Europskog parlamenta i Vijeća od 30. svibnja 2018. o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030. te o izmjeni Uredbe (EU) br. 525/2013 i Odluke br. 529/2013/EU (SL L 156, 19.6.2018., str. 1.).
                                       Za potrebe ovog Sporazuma Uredba se čita sa sljedećim prilagodbama:

                                                   i.

                                                   u članku 6. stavku 2. riječi „30 godina” za Island glase „50 godina”;

                                                   ii.

                                                   članku 8. stavku 7. dodaje se sljedeće:
                                                   „Države EFTA-e Nadzornom tijelu EFTA-e dostavljaju svoje revidirane predložene referentne razine za šume najkasnije devet mjeseci od stupanja na snagu Odluke Zajedničkog odbora EGP-a br. xx od xx/xxxx [ova Odluka] za razdoblje od 2021. do 2025. Nadležno tijelo EFTA-e objavljuje predložene referentne razine za šume koje su mu dostavile države EFTA-e.”;

                                                   iii.

                                                   članak 13. stavak 2. točka (a) za države EFTA-e glasi kako slijedi:
                                                   „država EFTA-e dostavila je strategiju kako je navedeno u nastavku za korištenje zemljišta, prenamjenu zemljišta i šumarstvo s perspektivom za najmanje 30 godina, uključujući i tekuće ili planirane posebne mjere za osiguravanje očuvanja ili poboljšanja, prema potrebi, šumskih ponora i spremnika;

                                                               1.

                                                               Svaka država EFTA-e do 1. siječnja 2020. priprema i podnosi Nadzornom tijelu EFTA-e svoju strategiju za korištenje zemljišta, prenamjenu zemljišta i šumarstvo s perspektivom za najmanje 30 godina. Države EFTA-e trebale bi, prema potrebi, ažurirati te strategije do 1. siječnja 2025.

                                                               2.

                                                               Strategije država EFTA-e doprinose:

                                                                           (a)

                                                                           izvršavanju obveza država EFTA-e u okviru UNFCCC-a i Pariškog sporazuma u pogledu smanjenja antropogenih emisija stakleničkih plinova te poboljšanja uklanjanja ponorima i promicanja veće sekvestracije ugljika;

                                                                           (b)

                                                                           ostvarenju cilja Pariškog sporazuma da se povećanje globalne prosječne temperature zadrži na razini koja je znatno niža od 2 °C iznad razine predindustrijskog razdoblja te nastojanjima za ograničavanje povišenja temperature na 1,5 °C iznad razine predindustrijskog razdoblja;

                                                                           (c)

                                                                           postizanju dugoročnih smanjenja emisija stakleničkih plinova i poboljšanju uklanjanja ponorima u mjeri relevantnoj za sektor LULUCF-a, u skladu s ciljem, u kontekstu nužnih smanjenja prema Međuvladinom panelu o klimatskim promjenama (IPCC), da se smanje emisije stakleničkih plinova u državama EFTA-e na troškovno učinkovit način te da se poboljša uklanjanje ponorima radi ostvarenja temperaturnih ciljeva iz Pariškog sporazuma kako bi se postigla ravnoteža između antropogenih emisija iz izvora i uklanjanja stakleničkih plinova ponorima u drugoj polovini ovog stoljeća na temelju pravednosti te u kontekstu održivog razvoja i nastojanja za iskorjenjivanje siromaštva.

                                                               3.

                                                               Strategije država EFTA-e obuhvaćaju:

                                                                           (a)

                                                                           smanjenja emisija i poboljšanja uklanjanja u području korištenja zemljišta, prenamjene zemljišta i šumarstva (LULUCF); uzimanje u obzir bioenergije i biomaterijala iz tog sektora;

                                                                           (b)

                                                                           u mjeri u kojoj je to važno za korištenje zemljišta, prenamjenu zemljišta i šumarstvo, poveznice s drugim nacionalnim dugoročnim ciljevima, planiranjem i drugim politikama i mjerama.

                                                               4.

                                                               Države EFTA-e bez odlaganja stavljaju na raspolaganje javnosti svoje strategije i njihove ažurirane verzije.

                                                               5.

                                                               Nadzorno tijelo EFTA-e ocjenjuje jesu li strategije država EFTA-e primjerene za dokumentiranje ispunjavanja uvjeta u skladu s ovim člankom.

                                                               6.

                                                               Strategije država EFTA-e za korištenje zemljišta, prenamjenu zemljišta i šumarstvo trebale bi sadržavati sljedeće elemente:

                                                                           A.

                                                                           PREGLED I POSTUPAK RAZVOJA STRATEGIJA

                                                                           A.1.

                                                                           Sažetak

                                                                           A.2.

                                                                           Pravni i politički kontekst, uključujući, prema potrebi, okvirne ključne etape za 2040. i 2050

                                                                           B.

                                                                           SADRŽAJ

                                                                           B.1.

                                                                           KORIŠTENJE ZEMLJIŠTA, PRENAMJENA ZEMLJIŠTA I ŠUMARSTVO (LULUCF)

                                                                           B.1.1.

                                                                           Predviđena smanjenja emisija i poboljšanja uklanjanja do 2050.

                                                                           B.1.2.

                                                                           U mjeri u kojoj je to izvedivo, očekivane emisije po izvorima i pojedinim stakleničkim plinovima

                                                                           B.1.3.

                                                                           Opcije smanjenja emisija i opcije za povećanje predviđenih ponora

                                                                           B.1.4.

                                                                           U mjeri u kojoj su relevantne za očuvanje ili poboljšanje, prema potrebi, šumskih ponora i spremnika, politike i mjere prilagodbe

                                                                           B.1.5.

                                                                           Aspekti povezani s potražnjom za šumskom biomasom na tržištu i učinkom na sječu

                                                                           B.1.6.

                                                                           Prema potrebi, detalji o modelima (uključujući pretpostavke) i/ili analizama, pokazateljima itd.”;

                                                   iv.

                                                   članku 15. stavku 2. dodaje se sljedeće:
                                                   „Središnji administrator nadležan je za obavljanje zadaća iz ovog članka kad se radi o državama EFTA-e. Nadzorno tijelo EFTA-e obavješćuje se ako središnji administrator blokira transakciju koja se odnosi na države EFTA-e ili koju one provode.”;

                                                   v.

                                                   u tablicu u Prilogu II. dodaje se sljedeće:

                                                               „Island

                                                               0,5

                                                               10

                                                               2

                                                               Norveška

                                                               0,1

                                                               10

                                                               5”

                                                   vi.

                                                   u tablicu u Prilogu III. dodaje se sljedeće:

                                                               „Island

                                                               1990.

                                                               Norveška

                                                               1990.”;

                                                   vii.

                                                   u Prilogu IV. odjeljku A točki (g) dodaje se sljedeće:
                                                   „Za države EFTA-e referentna razina za razdoblje 2021. – 2025. dosljedna je s predviđanjima dostavljenima Europskoj agenciji za okoliš na dobrovoljnoj osnovi u skladu s Uredbom (EU) br. 525/2013 i, kad je riječ o Islandu, u skladu s bilateralnim sporazumom između Islanda i Europske unije i njezinih država članica o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime (6).”;

                                                   viii.

                                                   u tablicu u Prilogu VII. dodaje se sljedeće:

                                                               „Island

                                                               –0,0224

                                                               –0,0045

                                                               Norveška

                                                               –29,6

                                                               –35,5 ”,

                                       —

                                          32018 R 0842: Uredba (EU) 2018/842 Europskog parlamenta i Vijeća od 30. svibnja 2018. o obvezujućem godišnjem smanjenju emisija stakleničkih plinova u državama članicama od 2021. do 2030. kojim se doprinosi mjerama u području klime za ispunjenje obveza u okviru Pariškog sporazuma i izmjeni Uredbe (EU) br. 525/2013 (SL L 156, 19.6.2018., str. 26.).
                                       Za potrebe ovog Sporazuma Uredba se čita sa sljedećim prilagodbama:

                                                   i.

                                                   za države EFTA-e članku 4. stavku 3. dodaje se sljedeće:
                                                   „Kad je riječ o državama EFTA-e, za potrebe utvrđivanja godišnjih emisijskih kvota za godine od 2021. do 2030. izraženih u tonama ekvivalenta CO2 kako je navedeno u stavcima 1. i 2. ovog članka, referentna godina 2005. za emisijsku kvotu za 2030. temeljit će se na razlici između ukupnih emisija stakleničkih plinova 2005. dobivenoj na temelju sveobuhvatnog pregleda, u kojem se emisije CO2 iz zračnog prometa smatraju jednakima nuli, i emisija iz nepokretnih izvora u ETS-u EU-a iz 2005. u okviru ETS-a 2013., kako je navedeno u dijelu B Dodatka Odluci Zajedničkog odbora EGP-a br. 152/2012 od 26. srpnja 2012. (7), prilagođeno s vrijednostima za potencijale globalnog zagrijavanja donesenima u delegiranom aktu iz članka 26. stavka 6. točke (b) Uredbe (EU) 2018/1999 ili utvrđenima u Četvrtom izvješću o procjeni (AR4) Međuvladinog panela o klimatskim (IPCC) promjenama do početka primjene delegiranog akta. Vrijednosti emisija iz nepokretnih izvora u ETS-u EU-a 2005. kako su navedene u Odluci Zajedničkog odbora EGP-a br. 152/2012 (AR2) i te iste brojke s ažuriranim vrijednostima za potencijale globalnog zagrijavanja (AR4) koje se uzimaju u obzir za potrebe utvrđivanja godišnjih emisijskih kvota za godine od 2021. do 2030. u skladu s ovim člankom navedene su u Dodatku.”;

                                                   ii.

                                                   iza Priloga IV. dodaje se sljedeće:

                                                         „Dodatak
                                                         Vrijednosti emisija iz nepokretnih izvora država EFTA-e u ETS-u EU-a 2005. kako su navedene u Odluci Zajedničkog odbora EGP-a br. 152/2012 (AR2) i te iste brojke s ažuriranim vrijednostima za potencijale globalnog zagrijavanja (AR4) koje se uzimaju u obzir za potrebe utvrđivanja godišnjih emisijskih kvota za godine od 2021. do 2030. u skladu s člankom 4. stavkom 3.
                                                         Tablica 1.: Emisije u okviru ETS-a 2005. za Norvešku

                                                                     Staklenički plin (tone)

                                                                     Ekvivalent CO2 (AR2)

                                                                     Ekvivalent CO2 (AR4)

                                                                     N2O/PFC

                                                                     CO2

                                                                     23 090 000

                                                                     23 090 000

                                                                     N2O

                                                                     1 955 000

                                                                     1 880 000

                                                                     6 308

                                                                     PFC

                                                                     829 000

                                                                     955 000

                                                                     CF4

                                                                     116,698

                                                                     C2F6

                                                                     7,616

                                                                     Ukupno

                                                                     25 874 000

                                                                     25 925 000

                                                         Tablica 2.: Emisije u okviru ETS-a 2005. za Island

                                                                     Staklenički plin (tone)

                                                                     Ekvivalent CO2 (AR2)

                                                                     Ekvivalent CO2 (AR4)

                                                                     N2O/PFC

                                                                     CO2

                                                                     909 132

                                                                     909 132

                                                                     PFC

                                                                     26 709

                                                                     31 105

                                                                     CF4

                                                                     3,508

                                                                     C2F6

                                                                     0,424

                                                                     Ukupno

                                                                     935 841

                                                                     940 237

                                                   ”

                                                   iii.

                                                   u članku 6. stavku 1. riječi „100 milijuna emisijskih jedinica iz EU sustava trgovanja emisijama” glase „107 milijuna emisijskih jedinica iz EU sustava trgovanja emisijama”;

                                                   iv.

                                                   članku 12. stavku 2. dodaje se sljedeće:
                                                   „Središnji administrator nadležan je za obavljanje zadaća iz ovog članka kad se radi o državama EFTA-e. Nadzorno tijelo EFTA-e obavješćuje se ako središnji administrator blokira transakciju koja se odnosi na države EFTA-e ili koju one provode.”;

                                                   v.

                                                   u tablicu u Prilogu I. dodaje se sljedeće:

                                                               ”Island

                                                               –29 %

                                                               Norveška

                                                               –40 %”;

                                                   vi.

                                                   u tablicu u Prilogu II. dodaje se sljedeće:

                                                               „Island

                                                               4 %

                                                               Norveška

                                                               2 %”;

                                                   vii.

                                                   tablica u Prilogu III. mijenja se kako slijedi:

                                                               (a)

                                                               u tablicu se dodaje sljedeće:

                                                                           „Island

                                                                           0,2

                                                                           Norveška

                                                                           1,6”;

                                                               (b)

                                                               broj „280” za stavku „Najviše ukupno” glasi „281,8”.

                                       —

                                          32018 R 1999: Uredba (EU) 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća (SL L 328, 21.12.2018., str. 1.).
                                       Primjenjive odredbe te uredbe navedene su u nastavku te se za potrebe ovog Sporazuma čitaju sa sljedećim prilagodbama:

                                                   i.

                                                   primjenjuju se samo sljedeće odredbe Uredbe:

                                                               —

                                                               članak 2. stavci od 1. do 10., od 12. do 13. i od 15. do 17., članak 18., članak 26. stavci od 2. do 7., članak 29. stavak 5. točka (b), članci od 37. do 42., članak 44. stavak 1. točka (a), stavci od 2. do 3. i 6., članci od 57. do 58. te prilozi od V. do VII. i od XII. do XIII.;

                                                   ii.

                                                   za potrebe ovog stavka članak 2. stavci od 1. do 10., od 12. do 13. i od 15. do 17., primjenjuju se na države EFTA-e samo u mjeri u kojoj se odnose na provedbu uredaba (EU) 2018/841 i (EU) 2018/842;

                                                   iii.

                                                   članak 26. stavak 4. za države EFTA-e glasi kako slijedi:
                                                   „Island i Norveška do 15. travnja svake godine podnose Nadzornom tijelu EFTA-e presliku konačnih podataka iz inventara stakleničkih plinova dostavljenih UNFCCC-u u skladu sa stavkom 3.”;

                                                   iv.

                                                   članak 41. za države EFTA-e primjenjuje se samo u mjeri u kojoj se na odredbe ili njihove dijelove navedene u tom članku upućuje u [ovoj Odluci] ili se u njoj utvrđuju;

                                                   v.

                                                   za države EFTA-e iza prve rečenice članka 42. dodaje se sljedeća rečenica:
                                                   „Europska agencija za okoliš pomaže Nadzornom tijelu EFTA-e u radu samo u vezi s člankom 18., člankom 26. stavcima od 2. do 7., člankom 29. stavkom 5. točkom (b), člancima od 37. do 39. i člankom 41.”,

                                       —

                                          32013 R 0525: Uredba (EU) br. 525/2013 Europskog parlamenta i Vijeća od 21. svibnja 2013. o mehanizmu za praćenje i izvješćivanje o emisijama stakleničkih plinova i za izvješćivanje o drugim informacijama u vezi s klimatskim promjenama na nacionalnoj razini i razini Unije te o stavljanju izvan snage Odluke br. 280/2004/EZ (SL L 165, 18.6.2013., str. 13.).
                                       Primjenjive odredbe te uredbe navedene su u nastavku te se za potrebe ovog Sporazuma čitaju sa sljedećim prilagodbama:

                                                   i.

                                                   primjenjuju se samo sljedeće odredbe Uredbe:

                                                               —

                                                               članak 7. te članak 19. stavci 1. i 3.;

                                                   ii.

                                                   članak 7. te članak 19. stavci 1. i 3. za potrebe ovog stavka primjenjuju se na države EFTA-e samo u mjeri u kojoj se odnose na provedbu Uredbe (EU) 2018/842,

                                       —

                                          32014 R 0749: Provedbena uredba Komisije (EU) br. 749/2014 od 30. lipnja 2014. o strukturi, formatu, postupcima podnošenja i pregledu informacija koje države članice dostavljaju u skladu s Uredbom (EU) br. 525/2013 Europskog parlamenta i Vijeća (SL L 203, 11.7.2014., str. 23.).
                                       Primjenjive odredbe te uredbe navedene su u nastavku te za potrebe ovog Sporazuma vrijede sa sljedećim prilagodbama:

                                                   i.

                                                   primjenjuju se samo sljedeće odredbe Uredbe:

                                                               —

                                                               članci od 3. do 5., od 7. do 10., od 12. do 14., članak 16., članak 29., članci od 32. do 34., od 36. do 37., prilozi od I. do VIII. te tablica 2. u Prilogu XVI.;

                                                   ii.

                                                   članci od 3. do 5., od 7. do 10., od 12. do 14., članak 16., članak 29., članci od 32. do 34., od 36. do 37., prilozi od I. do VIII. te tablica 2. u Prilogu XVI. primjenjuju se, za potrebe ovog stavka, na države EFTA-e samo u mjeri u kojoj se odnose na provedbu Uredbe (EU) 2018/842;

                           (b)

                           u skladu s člankom 79. stavkom 3. Sporazuma o EGP-u dio VII. (Institucionalne odredbe) Sporazuma primjenjuje se na ovaj stavak;

                           (c)

                           Protokol 1. uz Sporazum o EGP-u (Horizontalne prilagodbe) primjenjuje se mutatis mutandis na ovaj stavak;

                           (d)

                           upućivanja na zakonodavstvo, akte, pravila, politike i mjere Unije u aktima i odredbama na koje se upućuje u ovom stavku ili koji su u njemu sadržani primjenjuju se u mjeri i u obliku u kojem su relevantno zakonodavstvo, akti, pravila, politike i mjere uključeni u ovaj sporazum;

                           (e)

                           Island i Norveška u potpunosti sudjeluju u radu Odbora za klimatske promjene u skladu s aktima i odredbama na koje se u ovom stavku upućuje ili koji su u njemu sadržani, ali nemaju pravo glasa;

                           (f)

                           kad se Komisija savjetuje sa stručnjacima koje su imenovale države članice u skladu s aktima i odredbama na koje se u ovom stavku upućuje ili koji su u njemu sadržani, savjetuje se sa stručnjacima koje su imenovale države EFTA-e na istoj osnovi;

                           (g)

                           Europska agencija za okoliš pomaže Nadzornom tijelu EFTA-e u njegovu radu u skladu s uredbama (EU) 2018/841 i (EU) 2018/842;

                           (h)

                           Ovaj se stavak ne primjenjuje na Lihtenštajn.”.

               Članak 2.
               Ova Odluka stupa na snagu […], ili sljedećeg dana od dana posljednje obavijesti Zajedničkom odboru EGP-a u skladu s člankom 103. stavkom 1. Sporazuma o EGP-u, koji god je datum kasniji (8).

               Članak 3.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici

                     Zajedničkog odbora EGP-a

               (1)  SL L 156, 19.6.2018., str. 1.

               (2)  SL L 156, 19.6.2018., str. 26.

               (3)  SL L 328, 21.12.2018., str. 1.

               (4)  SL L 165, 18.6.2013., str. 13.

               (5)  SL L 203, 11.7.2014., str. 23.

               (6)  SL L 207, 4.8.2015., str. 1.

               (7)  SL L 309, 8.11.2012., str. 38.

               (8)  [Ustavni zahtjevi nisu navedeni.] [Ustavni su zahtjevi navedeni.]

            Izjava Islanda i Norveške o nacionalnim planovima povezanima s Odlukom Zajedničkog odbora EGP-a br. [ova Odluka]
            Island i Norveška na dobrovoljnoj će osnovi izraditi nacionalne planove u kojima se opisuje kako Island i Norveška namjeravaju ispuniti obveze koje su preuzeli uključivanjem sljedećih akata u Protokol 31. uz Sporazum o EGP-u:

                        —

                        Uredbe (EU) 2018/841 Europskog parlamenta i Vijeća od 30. svibnja 2018. o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030. te o izmjeni Uredbe (EU) br. 525/2013 i Odluke br. 529/2013/EU (Uredba o LULUCF-u) i

                        —

                        Uredbe (EU) 2018/842 Europskog parlamenta i Vijeća od 30. svibnja 2018. o obvezujućem godišnjem smanjenju emisija stakleničkih plinova u državama članicama od 2021. do 2030. kojim se doprinosi mjerama u području klime za ispunjenje obveza u okviru Pariškog sporazuma i izmjeni Uredbe (EU) br. 525/2013 (Uredba o raspodjeli napora – ESR).

                  Do 31. prosinca 2019. Island i Norveška izradit će svoje nacionalne planove i staviti ih na raspolaganje državama članicama EU-a, Europskoj komisiji, Nadzornom tijelu EFTA-e i javnosti.
            Ti planovi sadržavat će sljedeće glavne elemente:

                        —

                        sažetak plana,

                        —

                        pregled trenutačnih nacionalnih klimatskih politika,

                        —

                        opis nacionalnog cilja u pogledu raspodjele napora i preuzete obveze povezane s LULUCF-om,

                        —

                        opis glavnih postojećih i planiranih politika i mjera predviđenih za postizanje cilja u pogledu raspodjele napora i ispunjenja obveze povezane s LULUCF-om,

                        —

                        opis postojećih nacionalnih emisija i uklanjanja stakleničkih plinova te predviđanja cilja u pogledu raspodjele napora i ispunjenja obveze povezane s LULUCF-om na temelju postojećih politika i mjera,

                        —

                        procjenu učinaka planiranih nacionalnih politika i mjera za postizanje cilja u pogledu raspodjele napora i ispunjenje obveze povezane s LULUCF-om, u usporedbi s predviđanjima na temelju postojećih politika i mjera, te opis interakcije između postojećih i planiranih politika i mjera.


title: Odluka Vijeća (EU) 2019/1875 od 8. studenoga 2019. o sklapanju Sporazuma o slobodnoj trgovini između Europske unije i Republike Singapura

text:
                  14.11.2019

                  HR

                  Službeni list Europske unije

                  L 294/1

         ODLUKA VIJEĆA (EU) 2019/1875
         od 8. studenoga 2019.
         o sklapanju Sporazuma o slobodnoj trgovini između Europske unije i Republike Singapura
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207. stavak 4. prvi podstavak u vezi s člankom 218. stavkom 6. točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta,
         budući da:

                     (1)

                     U skladu s Odlukom Vijeća (EU) 2018/1599 (1) Sporazum o slobodnoj trgovini između Europske unije i Republike Singapura („Sporazum”) potpisan je 19. listopada 2018.

                     (2)

                     Na temelju članka 218. stavka 7. Ugovora primjereno je da Vijeće ovlasti Komisiju da u ime Unije odobri stajalište koje u Odboru za trgovinu treba zauzeti o određenim izmjenama Sporazuma koje treba donijeti pojednostavnjenim postupkom. Komisiju bi trebalo ovlastiti da odobri izmjene koje treba donijeti Odbor za trgovinu na temelju članka 9.18. (Izmjena i ispravak pokrivenosti) u pogledu priloga od 9-A do 9-I Sporazumu, nakon savjetovanja s posebnim odborom koje je Vijeće imenovalo u skladu s člankom 207. stavkom 3. Ugovora. Ova odredba ne bi se trebala primjenjivati na izmjene obveza iz Priloga 9-A dijela 2 Sporazumu. Osim toga, Komisiju bi trebalo ovlastiti za odobravanje izmjena koje treba donijeti Odbor za trgovinu na temelju članka 10.17. (Sustav zaštite oznaka zemljopisnog podrijetla) i članka 10.18. (Izmjena popisa oznaka zemljopisnog podrijetla) u pogledu priloga 10-A i 10-B Sporazumu.

                     (3)

                     Sporazum bi trebalo odobriti u ime Unije.

                     (4)

                     U skladu s njegovim člankom 16.16. (Nepostojanje izravnog učinka) Sporazumom se ne dodjeljuju prava niti nameću obveze osobama, osim onih prava i obveza nastalih između stranaka na temelju međunarodnog javnog prava,

               DONIJELO JE OVU ODLUKU:

            Članak 1.
            Sporazum o slobodnoj trgovini između Europske unije i Republike Singapura odobrava se u ime Unije.
            Tekst Sporazuma priložen je ovoj Odluci.

            Članak 2.
            Za potrebe članka 9.18. (Izmjena i ispravak pokrivenosti), stajalište Unije o izmjenama ili ispravcima priloga od 9-A do 9-I Sporazumu odobrava Komisija, nakon savjetovanja s posebnim odborom koje je Vijeće imenovalo u skladu s člankom 207. stavkom 3. Ugovora. Ovaj članak ne primjenjuje se na izmjene obveza iz Priloga 9-A dijela 2 Sporazumu.

            Članak 3.
            Za potrebe članka 10.17. (Sustav zaštite oznaka zemljopisnog podrijetla) i članka 10.18. (Izmjena popisa oznaka zemljopisnog podrijetla) Sporazuma, stajalište Unije o izmjenama priloga 10-A i 10-B Sporazumu odobrava Komisija.

            Članak 4.
            Predsjednik Vijeća u ime Unije šalje obavijest predviđenu u članku 16.13. stavku 2. Sporazuma kako bi se izrazio pristanak Unije da bude obvezana Sporazumom (2).

            Članak 5.
            Ova Odluka stupa na snagu na dan donošenja.

            Sastavljeno u Luxembourgu 8. studenoga 2019.

                  Za Vijeće

                  Predsjednik

               M. LINTILÄ

            (1)  Odluka Vijeća (EU) 2018/1599 od 15. listopada 2018. o potpisivanju, u ime Europske unije, Sporazuma o slobodnoj trgovini između Europske unije i Republike Singapura (SL L 267, 25.10.2018., str. 1.).

            (2)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka Vijeća (EU) 2020/142 od 21. siječnja 2020. o sklapanju Protokola između Europske unije, Švicarske Konfederacije i Kneževine Lihtenštajna uz Sporazum između Europske zajednice i Švicarske Konfederacije o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Švicarskoj s obzirom na pristup Eurodacu u svrhu kaznenog progona

text:
                  4.2.2020

                  HR

                  Službeni list Europske unije

                  L 32/1

         ODLUKA VIJEĆA (EU) 2020/142
         od 21. siječnja 2020.
         o sklapanju Protokola između Europske unije, Švicarske Konfederacije i Kneževine Lihtenštajna uz Sporazum između Europske zajednice i Švicarske Konfederacije o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Švicarskoj s obzirom na pristup Eurodacu u svrhu kaznenog progona
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 87. stavak 2. točku (a) i članak 88. stavak 2. prvi podstavak točku (a), u vezi s njegovim člankom 218. stavkom 6. drugim podstavkom točkom (a),
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s Odlukom Vijeća (EU) 2019/393 (2), Protokol između Europske unije, Švicarske Konfederacije i Kneževine Lihtenštajna uz Sporazum između Europske zajednice i Švicarske Konfederacije o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Švicarskoj o pristupu Eurodacu u svrhu kaznenog progona („Protokol”) potpisan je 27. lipnja 2019., podložno njegovu kasnijem sklapanju.

                     (2)

                     Kako bi se podržala i ojačala policijska suradnja između nadležnih tijela država članica te Švicarske i Lihtenštajna u svrhu sprečavanja, otkrivanja i istrage terorističkih kaznenih djela ili drugih teških kaznenih djela, potrebno je sudjelovanje Unije kako bi se omogućilo da Švicarska i Lihtenštajn sudjeluju u aspektima Eurodaca povezanima s kaznenim progonom.

                     (3)

                     Protokol bi trebalo odobriti.

                     (4)

                     Ujedinjenu Kraljevinu i Irsku obvezuje Uredba (EU) br. 603/2013 Europskog parlamenta i Vijeća (3) i stoga sudjeluju u donošenju ove Odluke.

                     (5)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

               DONIJELO JE OVU ODLUKU:

            Članak 1.
            Protokol između Europske unije, Švicarske Konfederacije i Kneževine Lihtenštajna uz Sporazum između Europske zajednice i Švicarske Konfederacije o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Švicarskoj o pristupu Eurodacu u svrhu kaznenog progona odobrava se u ime Unije (4).

            Članak 2.
            Predsjednik Vijeća u ime Unije daje obavijest predviđenu u članku 4. stavku 1. Protokola.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 21. siječnja 2020.

                  Za Vijeće

                  Predsjednik

               Z. MARIĆ

            (1)  Suglasnost od 17. prosinca 2019. (još nije objavljena u Službenom listu).

            (2)  Odluka Vijeća (EU) 2019/393 od 7. ožujka 2019. o potpisivanju, u ime Europske unije, Protokola između Europske unije, Švicarske Konfederacije i Kneževine Lihtenštajna o Sporazumu između Europske zajednice i Švicarske Konfederacije o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili u Švicarskoj s obzirom na pristup Eurodacu u svrhu kaznenog progona (SL L 71, 13.3.2019., str. 5.).

            (3)  Uredba (EU) br. 603/2013 Europskog parlamenta i Vijeća od 26. lipnja 2013. o uspostavi sustava „Eurodac” za usporedbu otisaka prstiju za učinkovitu primjenu Uredbe (EU) br. 604/2013 o utvrđivanju kriterija i mehanizama za određivanje države članice odgovorne za razmatranje zahtjeva za međunarodnu zaštitu koji je u jednoj od država članica podnio državljanin treće zemlje ili osoba bez državljanstva i o zahtjevima za usporedbu s podacima iz Eurodaca od strane tijela kaznenog progona država članica i Europola u svrhu kaznenog progona te o izmjeni Uredbe (EU) br. 1077/2011 o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (SL L 180, 29.6.2013., str. 1.).

            (4)  Vidjeti stranicu 3 ovoga Službenog lista.


Odluka Komisije od 08/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9602 - BANCO SANTANDER / ALLIANZ POPULAR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9656 - CD&R / ANIXTER) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9610 - CVC / ROYAL FRIESLANDCAMPINA / DMV FONTERRA EXCIPIENTS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2020/170 od 6. veljače 2020. o izmjeni Odluke 2010/231/ZVSP o mjerama ograničavanja protiv Somalije

text:
                  7.2.2020

                  HR

                  Službeni list Europske unije

                  L 36/5

         ODLUKA VIJEĆA (ZVSP) 2020/170
         od 6. veljače 2020.
         o izmjeni Odluke 2010/231/ZVSP o mjerama ograničavanja protiv Somalije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 26. travnja 2010. donijelo Odluku 2010/231/ZVSP (1).

                     (2)

                     Vijeće sigurnosti Ujedinjenih naroda 15. studenoga 2019. donijelo je Rezoluciju (RVSUN) 2498 (2019). Tom rezolucijom potvrđuje se opći i potpuni embargo na oružje za Somaliju te izmjenjuju izuzeća, prethodna odobrenja i obavijesti koji se odnose na isporuku oružja i povezanih materijala u Somaliju. Rezolucijom se potvrđuje zabrana uvoza ugljena iz Somalije te se također uvode ograničenja za prodaju, opskrbu i prijenos komponenata improviziranih eksplozivnih naprava u Somaliju.

                     (3)

                     Odluku 2010/231/ZVSP trebalo bi stoga na odgovarajući način izmijeniti.

                     (4)

                     Radi provedbe određenih mjera iz ove Odluke potrebno je daljnje djelovanje Unije,

               DONIJELO JE OVU ODLUKU:

            Članak 1.
            Odluka 2010/231/ZVSP mijenja se kako slijedi:

                        1.

                        članak 1. mijenja se kako slijedi:

                                    i.

                                    stavci 3., 4. i 4.a zamjenjuju se sljedećim:

                                       „3.   Stavci 1. i 2. ne primjenjuju se na:

                                                   (a)

                                                   opskrbu, prodaju ili prijenos oružja i povezanog materijala svih vrsta te izravno ili neizravno pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za potporu ili uporabu od strane osoblja Ujedinjenih naroda, uključujući Misiju Ujedinjenih naroda za pomoć Somaliji (UNSOM);

                                                   (b)

                                                   opskrbu, prodaju ili prijenos oružja i povezanog materijala svih vrsta te izravno ili neizravno pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za potporu ili uporabu od strane Misije Afričke unije u Somaliji (AMISOM);

                                                   (c)

                                                   opskrbu, prodaju ili prijenos oružja i povezanog materijala svih vrsta te izravno ili neizravno pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za potporu ili uporabu od strane strateških partnera AMISOM-a, koji djeluju isključivo prema strateškom konceptu Afričke unije (AU) od 5. siječnja 2012. (ili naknadnim strateškim konceptima AU-a) te u suradnji i koordinaciji s AMISOM-om;

                                                   (d)

                                                   opskrbu, prodaju ili prijenos oružja i povezanog materijala svih vrsta te izravno ili neizravno pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za potporu ili uporabu od strane Misije za obuku Europske unije (EUTM) u Somaliji;

                                                   (e)

                                                   opskrbu, prodaju ili prijenos oružja i povezanog materijala svih vrsta, namijenjenih samo za uporabu od strane država članica ili međunarodnih, regionalnih i subregionalnih organizacija koje poduzimaju mjere za suzbijanje djela piratstva i oružane pljačke uz obalu Somalije, na zahtjev federalne vlade Somalije o kojem je ona obavijestila glavnog tajnika te pod uvjetom da su sve poduzete mjere u skladu s primjenjivim međunarodnim humanitarnim pravom i pravom o ljudskim pravima;

                                                   (f)

                                                   opskrbu, prodaju ili prijenos oružja i povezanog materijala svih vrsta te pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za razvoj somalskih nacionalnih snaga sigurnosti ili institucija somalskog sigurnosnog sektora koje nisu institucije federalne vlade Somalije radi pružanja sigurnosti somalskom narodu. Isporuka predmeta navedenih u prilozima II. i III. te pružanje tehničkih savjeta, financijske i druge pomoći i obuke povezanih s vojnim aktivnostima podliježu relevantnim zahtjevima u pogledu odobrenja ili obavijesti kako slijedi:

                                                               i.

                                                               opskrba, prodaja ili prijenos oružja i povezanog materijala svih vrsta navedenih u Prilogu II. namijenjenih samo za razvoj somalskih nacionalnih snaga sigurnosti ili institucija somalskog sigurnosnog sektora koje nisu institucije federalne vlade Somalije radi pružanja sigurnosti somalskom narodu podliježu prethodnom odobrenju Odbora za sankcije za svaki pojedinačni slučaj, kako je utvrđeno u stavcima 4.a i 4.b;

                                                               ii.

                                                               opskrba, prodaja ili prijenos oružja i povezanog materijala svih vrsta navedenih u Prilogu III. te pružanje tehničkih savjeta, financijske i druge pomoći i obuke povezanih s vojnim aktivnostima, namijenjenih samo za razvoj somalskih nacionalnih snaga sigurnosti radi pružanja sigurnosti somalskom narodu podliježu prethodnom obavješćivanju Odbora za sankcije, kako je utvrđeno u stavcima 4. i 4.b;

                                                               iii.

                                                               opskrba, prodaja ili prijenos oružja i povezanog materijala svih vrsta navedenih u Prilogu III. te pružanje tehničkih savjeta, financijske i druge pomoći i obuke povezanih s vojnim aktivnostima od strane država članica ili međunarodnih, regionalnih ili subregionalnih organizacija, namijenjenih samo za razvoj institucija somalskog sigurnosnog sektora koje nisu institucije federalne vlade Somalije podliježu prethodnom obavješćivanju Odbora za sankcije kako je utvrđeno u stavku 4.b te se mogu pružiti ako Odbor za sankcije nije donio negativnu odluku u roku od pet radnih dana od primitka takve obavijesti;

                                                   (g)

                                                   opskrbu, prodaju ili prijenos zaštitne odjeće, uključujući neprobojne prsluke i vojne kacige, koje samo za osobnu uporabu u Somaliju privremeno izvoze osoblje Ujedinjenih naroda, predstavnici medija i djelatnici na humanitarnim i razvojnim poslovima te povezano osoblje;

                                                   (h)

                                                   opskrbu, prodaju ili prijenos nesmrtonosne vojne opreme namijenjene samo u humanitarne svrhe ili za pružanje zaštite, o kojoj je Odbor za sankcije obaviješten najmanje pet radnih dana unaprijed, samo njemu za informaciju, od strane države članice, međunarodne, regionalne ili subregionalne organizacije koja obavlja opskrbu.”.

                                       „4.   Federalna vlada Somalije ima primarnu odgovornost najmanje pet radnih dana unaprijed obavijestiti Odbor za sankcije o svim isporukama oružja i povezanog materijala svih vrsta navedenih u Prilogu III. te pružanju tehničkih savjeta, financijske i druge pomoći i obuke povezanih s vojnim aktivnostima somalskim nacionalnim snagama sigurnosti, kako je utvrđeno u stavku 3. točki (f) podtočki ii. ovog članka. Umjesto toga, države članice koje isporučuju oružje i povezani materijal ili pružaju tehničke savjete, financijsku i drugu pomoć i obuku povezane s vojnim aktivnostima somalskim nacionalnim snagama sigurnosti mogu najmanje pet radnih dana unaprijed obavijestiti Odbor za sankcije, obavješćivanjem odgovarajućeg nacionalnog koordinacijskog tijela federalne vlade Somalije o obavijesti i pružanjem, prema potrebi, tehničke potpore pri postupcima obavješćivanja federalnoj vladi Somalije, u skladu sa stavcima 13. i 14. RVSUN-a 2498 (2019). Obavijesti moraju sadržavati pojedinosti o proizvođaču i dobavljaču oružja i povezanog materijala svih vrsta, opis oružja i streljiva, uključujući vrstu, kalibar i količinu, predloženi datum i mjesto isporuke te sve relevantne informacije u vezi s planiranom odredišnom jedinicom u somalskim nacionalnim snagama sigurnosti ili planiranim mjestom skladištenja.

                                       4.a   Federalna vlada Somalije ima primarnu odgovornost najmanje pet radnih dana unaprijed zatražiti prethodno odobrenje Odbora za sankcije za sve isporuke oružja i povezanog materijala svih vrsta navedenih u Prilogu II. somalskim nacionalnim snagama sigurnosti, kako je utvrđeno u stavku 3. točki (f) podtočki ii. ovog članka. Umjesto toga, države članice koje isporučuju takve predmete mogu zatražiti prethodno odobrenje od Odbora za sankcije, obavješćivanjem odgovarajućeg nacionalnog koordinacijskog tijela federalne vlade Somalije o zahtjevu za odobrenje i pružanjem, prema potrebi, tehničke potpore pri postupcima obavješćivanja federalnoj vladi Somalije, u skladu sa stavcima 13. i 14. RVSUN-a 2498 (2019).
                                       Zahtjevi za odobrenje moraju sadržavati pojedinosti o proizvođaču i dobavljaču oružja i povezanog materijala svih vrsta, opis oružja i streljiva, uključujući vrstu, kalibar i količinu, predloženi datum i mjesto isporuke te sve relevantne informacije u vezi s planiranom odredišnom jedinicom u somalskim nacionalnim snagama sigurnosti ili planiranim mjestom skladištenja.”;

                                    ii.

                                    dodaje se sljedeći stavak:

                                       „4.b   Države članice traže odobrenje od Odbora za sankcije ili ga obavješćuju, ovisno o slučaju, o isporuci bilo kakvog oružja i povezanog materijala svih vrsta navedenih u prilozima II. i III., pružanju tehničkih savjeta, financijske i druge pomoći i obuke povezanih s vojnim aktivnostima institucijama sigurnosnog sektora Somalije koje nisu institucije federalne vlade Somalije u skladu s stavkom 3. točkom (f) podtočkama i. i iii., te o tome usporedno, najmanje pet radnih dana unaprijed, obavješćuju federalnu vladu Somalije.”;

                                    iii.

                                    stavak 5. zamjenjuje se sljedećim:

                                       „5.   Zabranjuje se opskrba, preprodaja, prijenos ili stavljanje na raspolaganje radi uporabe oružja ili vojne opreme, prodanih ili isporučenih samo za razvoj somalskih nacionalnih snaga sigurnosti ili institucija somalskog sigurnosnog sektora koje nisu institucije federalne vlade Somalije, bilo kojem pojedincu ili subjektu koji nije u službi somalskih nacionalnih snaga sigurnosti ili institucija somalskog sigurnosnog sektora kojima su bili izvorno prodani ili kojima su oni bili izvorno opskrbljeni, ili državi članici ili međunarodnoj, regionalnoj ili subregionalnoj organizaciji koja obavlja prodaju ili opskrbu.”;

                        2.

                        umeće se sljedeći članak:

                           „Članak 1.c

                              „1.   Podložno članku 1. stavku 3. zabranjuje se izravna ili neizravna opskrba, prodaja ili prijenos u Somaliju komponenata improviziranih eksplozivnih naprava koje se nalaze na Zajedničkom popisu robe vojne namjene EU-a i koje su navedene u Prilogu IV. ovoj Odluci, od strane državljana država članica ili s državnog područja država članica, bez obzira na to potječu li s državnog područja država članica.

                              2.   Izravna ili neizravna opskrba, prodaja ili prijenos u Somaliju drugih komponenata improviziranih eksplozivnih naprava navedenih u Prilogu V. ovoj Odluci podliježu prethodnom odobrenju nadležnih tijela država članica. Nadležna tijela država članica ne izdaju takvo odobrenje ako postoje dostatni dokazi koji upućuju na to da će se predmeti upotrijebiti ili postoji značajan rizik da bi se mogli upotrijebiti u proizvodnji improviziranih eksplozivnih naprava u Somaliji.

                              3.   Države članice obavješćuju Odbor za sankcije o prodaji, opskrbi ili prijenosu predmetâ iz stavka 2. u roku od 15 radnih dana nakon prodaje, opskrbe ili prijenosa. Obavijesti moraju sadržavati sve relevantne informacije, uključujući svrhu uporabe predmetâ, krajnjeg korisnika, tehničke specifikacije i količinu predmeta koji se šalju. Države članice osiguravaju da se federalnoj vladi Somalije i saveznim državama članicama Somalije pruži odgovarajuća financijska i tehnička pomoć radi uspostave odgovarajućih zaštitnih mjera za skladištenje i distribuciju takvih materijala.

                              4.   Države članice potiču oprez fizičkih i pravnih osoba pod njihovom jurisdikcijom u pogledu izravne ili neizravne opskrbe, prodaje ili prijenosa prekursora eksploziva i eksplozivnih materijala u Somaliju koji se mogu upotrijebiti u proizvodnji improviziranih eksplozivnih naprava, osim predmeta navedenih u prilozima IV. i V. ovoj Odluci. Države članice vode evidenciju o transakcijama za koje znaju, a odnose se na sumnjive nabave takvih drugih predmeta ili sumnjive upite o takvim drugim predmetima od strane fizičkih ili pravnih osoba u Somaliji, te takve informacije razmjenjuju s federalnom vladom Somalije, Odborom za sankcije i Povjerenstvom stručnjaka za Somaliju.””.

                        3.

                        Prilog II. zamjenjuje se Prilogom I. ovoj Odluci.

                        4.

                        Dodaje se Prilog III. kako je navedeno u Prilogu II. ovoj Odluci.

                        5.

                        Dodaje se Prilog IV. kako je navedeno u Prilogu III. ovoj Odluci.

                        6.

                        Dodaje se Prilog V. kako je navedeno u Prilogu IV. ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 6. veljače 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).

            PRILOG I.

                     „PRILOG II.
                     POPIS PREDMETA IZ ČLANKA 1. STAVKA 3. TOČKI (F)(I).

                        1.

                           Projektili zemlja-zrak, uključujući prijenosne protuzračne obrambene sustave (MANPADS).

                        2.

                           Oružje kalibra većeg od 12,7 mm i za to oružje posebno projektirane komponente te povezano streljivo. (To ne uključuje ručne protutenkovske raketne bacače kao što su RPG-ovi ili LAW-ovi, tromblonske granate ili lanseri granata).

                        3.

                           Minobacači kalibra većeg od 82 mm i povezano streljivo.

                        4.

                           Protutenkovsko navođeno oružje, uključujući protutenkovske navođene rakete (ATGM-ovi) te streljivo i komponente koji su posebno projektirani za te predmete.

                        5.

                           Punjenja i uređaji posebno projektirani ili modificirani za vojnu uporabu; mine i povezani materijal.

                        6.

                           Teleskopsko oružje s mogućnošću noćnog gledanja.

                        7.

                           Zrakoplovi, posebno projektirani ili modificirani za vojnu uporabu („zrakoplov” znači vozilo s fiksnim krilima, krilima promjenjive geometrije, rotirajućim krilima, zakretnim rotorom ili zakretnim krilom, ili helikopter).

                        8.

                           „Plovila” i amfibijska vozila posebno projektirana ili modificirana za vojnu uporabu („plovilo” uključuje svaki brod, lebdjelicu, plovilo male površine vodne linije ili hidrokrilac i trup ili dio trupa plovila).

                        9.

                           Bespilotne borbene letjelice (navedene kao kategorija IV. u Registru UN-a za konvencionalno oružje).

               ”.

            PRILOG II.

                     „PRILOG III.
                     POPIS PREDMETA IZ ČLANKA 1. STAVKA 3. TOČKE (F) PODTOČAKA II. I III.

                        1.

                           Sve vrste oružja kalibra do 12,7 mm i povezano streljivo.

                        2.

                           RPG-7 i netrzajno oružje te povezano streljivo.

                        3.

                           Kacige proizvedene u skladu s vojnim standardima ili specifikacijama ili usporedivim nacionalnim standardima.

                        4.
                        Zaštitni prsluci ili zaštitna odjeća, kako slijedi:

                                    (a)

                                    meki zaštitni prsluci ili zaštitna odjeća proizvedena u skladu s vojnim standardima ili specifikacijama ili njihovim ekvivalentima (vojni standardi ili specifikacije uključuju barem specifikacije za zaštitu od krhotina);

                                    (b)

                                    tvrde ploče za zaštitne prsluke koje pružaju balističku zaštitu jednaku razini III ili veću od te razine (NIJ 0101.06 iz srpnja 2008.) ili nacionalni ekvivalenti.

                        5.

                           Kopnena vozila posebno projektirana ili modificirana za vojnu uporabu.

                        6.

                           Komunikacijska oprema posebno projektirana ili modificirana za vojnu uporabu.

                        7.

                           Oprema za određivanje položaja s pomoću globalnih navigacijskih satelitskih sustava (GNSS) posebno projektirana ili modificirana za vojnu uporabu.

               ”.

            PRILOG III.

                     „PRILOG IV.
                     POPIS PREDMETA IZ ČLANKA 1.C STAVKA 1.:

                        1.

                           Tetril (trinitrofenilmetilnitramin);

                        2.

                           Oprema koja je posebno projektirana za vojnu uporabu i posebno projektirana za aktiviranje, električno napajanje s jednokratnim radnim učinkom, pražnjenje ili detonaciju improviziranih eksplozivnih naprava (IEN).

                        3.

                           „Tehnologija”„potrebna” za „proizvodnju” ili „uporabu” predmeta navedenih u stavcima 1. i 2. (Pojmovi „tehnologija”, „potrebna”, „proizvodnja” i „uporaba” preuzeti su sa Zajedničkog popisa robe vojne namjene Europske unije (1).)

               ”.

               (1)  SL C 98, 15.3.2018., str. 1.

            PRILOG IV.

                     „PRILOG V.
                     POPIS PREDMETA IZ ČLANKA 1.C STAVKA 2.:

                        1.

                           Oprema i uređaji, koji nisu navedeni u točki 2. Priloga IV, posebno projektirani za pokretanje eksploziva električnim ili neelektričnim sredstvima (npr. uređaji za aktivaciju, detonatori, upaljači, uže za detonaciju).

                        2.

                           „Tehnologija”„potrebna” za „proizvodnju” ili „uporabu” predmeta navedenih u stavku 1. (Definicije pojmova „tehnologija”, „potrebna”, „proizvodnja” i „uporaba” nalaze se na Zajedničkom popisu robe vojne namjene Europske unije).

                        3.
                        Eksplozivni materijali, kako slijedi, i smjese koje sadržavaju jedan ili više eksplozivnih materijala:

                                    (a)

                                    smjesa amonijeva nitrata i loživog ulja (ANFO);

                                    (b)

                                    nitroceluloza (koja sadržava više od 12,5 % dušika w/w);

                                    (c)

                                    nitroglikol;

                                    (d)

                                    pentaeritritol tetranitrat (PETN);

                                    (e)

                                    pikril klorid;

                                    (f)

                                    2,4,6-trinitrotoluen (TNT).

                        4.
                        Prekursori eksploziva:

                                    (a)

                                    amonijev nitrat;

                                    (b)

                                    kalijev nitrat;

                                    (c)

                                    natrijev klorat;

                                    (d)

                                    dušična kiselina;

                                    (e)

                                    sumporna kiselina.

               ”.